Врз основа на Програмата за Локален економски развој за 2023 година бр. 26-1072/27 од 24.11.2022 година, Подпрограма за подршка на здруженија на граѓани, Општина Пробиштип и Правилникот за постапката и начинот на распределба на финансиските средства од Програмата за локален економски развој и заштита на животната средина на Општина Пробиштип, Градоначалникот на Општина Пробиштип распишува:

**Јавен Повик**

 **за доделување на финансиски средства од Буџетот на општина Пробиштип за 2023 година за здруженија на граѓани врз основа на предлог проекти**

Финансиските средства предвидени во Програмата за Локален економски развој за 2023 година во Подпрограмата за подршка на здруженија на граѓани за реализација на проекти од страна на здруженијата и фондациите од буџетот на општина Пробиштип, ќе бидат распределени според следните критериуми и приоритетни области дадени во овој повик.

1. Вид на проекти кои ќе бидат подржани

-Средствата од Буџетот на општина Пробиштип ќе се користат за финансирање на активностите на здруженијата и фондациите преку грантови за проекти кои треба да се поднесат по објавата на овој Јавен Повик

- Ќе се додели грант за поднесен проект од здруженијата и фондациите кои работат во следните области:

Образование, култура, туризам, земјоделие, заштита на животната средина, социјална и здравствена заштита, развој на техничка култура, здруженија на ракотворци, здруженија на планинари, како и проекти на организации на жени, здруженија на пензионери и лица со посебни потреби

1. Вкупната вредност на грантот ќе зависи од поднесениот предлог проект но не повеќе од 36.000,00 денари.
2. Право на учество во Јавниот повик ќе имаат здруженијата и фондациите со седиште на територијата на Општина Пробиштип како матична општина каде што физички ќе се реализираат проектите, а кои ги исполнуваат следниве критериуми што ќе бидат утврдени со Јавниот повик:

- да се регистрирани како здружение или фондација во согласност со Законот за здруженија и фондации

- да имаат активна трансакциска сметка и активен статус на дејствување од најмалку една (1) година

- да поседуваат Статут и Решение за регистрација на здружението или фондацијата

- да дејствуваат на територијата на Општина Пробиштип

- да поднесат извештај за користење на средствата од Буџетот на Општината ако предходна година добиле средства преку Програмата за ЛЕР и заштита на животната средина.

Посебни критериуми што треба да ги исполнуваат субјектите што учествуваат на овој повик се:

-да се од суштинско значење за подигнување на квалитетот на животот на граѓаните во локалната заедница во соодветните области

- доделените средства да се користат исклучително за намената за која се бараат и на начин што е определен во предлог- проектот.

1. Проценка на квалитетот на проектите

Проценката на квалитетот на проектите на здруженијата на граѓани кои ги исполнуваат основните организациски критериуми ќе се врши врз основа на следното:

|  |  |
| --- | --- |
| Организациска стурктура, техничка опременост и човечки ресурси | Бодување(максимум 60 бода) |
| Начин на бодување | Да -10 | Делумно -5 | Не-1 |
| 1. Здружението на граѓани има минимум 3 лица ангажирани за проектот
 |  |
| 1. Стручни лица за спроведување на проектот
 |  |
| 1. Дали имаат искуство во спроведување на проекти
 |  |
|  Квалитет на проектот: |  |
| 1. Колку општата цел во проектот е јасно поставена и ќе придонесе кон унапредување на областа за која се аплиција
 |  |
| 1. Активностите се реално остварливи
 |  |
| 1. Предлог финансискиот план е реален (описот на трошоци во предлог буџетот соодвествува на пазарните цени)
 |  |

Разгледувањето на проектните апликации и придружните документи ќе го врши Комисија формирана од Градоначалникот .

Проектите кои ќе добијат минимум 30 бода ќе бидат финансирани.

5.Потреби документи

Здруженијата на граѓани потребно е да ги достават следните документи

-Пополнет Образец за предлог проект на компјутер

-Извештај за добиена финансиски средства од буџетот на општината за претходната година

-Меморандум за соработка доколку учествуваат две или повеќе здруженија на граѓани

-Тековна состојба , Статут и активна трансакциска сметка (фотокопија)

Едно здружение на граѓани може да поднесе само еден предлог проек.т

6. Рок и начин на доставување на проектите

Рокот за поднесување на проектите е 15 дена од објавување на огласот

Проектите се поднесуваат во Одделението за локален економски развој и заштита на животната средина при општина Пробиштип во затворен плик.

Во горниот лев агол се пополнува името и адресата на општина Пробиштип (Ул. „Јаким Стојковски„ бр.1 2210 Пробиштип), а во долниот десен агол името и адресата на здружението на граѓани

 Општина Пробиштип

 Градоначалник,

 Драган Анастасов